Държавен вестник, бр. 38, 2006 г., стр. 63

Б Р О Й  38
Д Ъ Р Ж А В Е Н   В Е С Т Н И К
С Т Р .  63
(4) При наличие на предпоставките по ал. 2
БНБ служебно задължава сметката на приобре-
тателя и заверява сметката на прехвърлителя
със сума, равна на посочената в исканията цена
на сделката, и отразява в регистрите по чл.  8,
ал. 7 движението на ДЦК с посочения в искани-
ята вальор. В случаите по чл. 10, ал. 3 разплаща-
телни операции по сметките на прехвърлителя и
приобретателя не се извършват, а в регистъра се
отразява само движението на ДЦК.
(5) Ако приобретателят не разполага с не-
обходимите средства по разплащателната си
сметка до приключването на системния ден в
БНБ, БНБ не извършва разплащането, съот-
ветно не регистрира сделката, като управле-
ние “Фискални услуги” уведомява страните за
причините за отказа.”
§ 11. В чл. 12 се правят следните изменения
и допълнения:
1. В ал. 1 думите “по чл. 8, ал. 6” се заменят
с “по чл. 8, ал. 7”.
2. Алинея 2 се отменя.
3. Досегашната ал. 3 става ал. 2.
§ 12. Наименованието на раздел II на глава
трета се изменя така: “Сделки с държавни цен-
ни книжа между първични дилъри и техни кли-
енти, и между клиенти на първичните дилъри”
§ 13. Член 13 се изменя така:
“Чл. 13. (1) Всеки първичен дилър води по-
именни регистри за притежаваните ДЦК от не-
гови клиенти ­ непървични дилъри, физически
и юридически лица, в т. ч. институционални ин-
веститори. В регистрите се отразяват сделките
по чл. 9, сключени между първичен дилър и
негови клиенти, както и между клиенти на пър-
вичните дилъри.
(2) В регистрите по ал. 1 се отбелязват след-
ните данни:
1. номер на емисията;
2. дата на емисията;
3. разплащателна сметка на клиента, ако има
такава;
4. номинална стойност на притежаваните ДЦК;
5. покупна цена;
6. обща сума на притежаваното количество
ДЦК към определена дата;
7. дата на придобиване (прехвърляне) на ДЦК;
8. вальор на обратно изкупуване (продаж-
ба), ако има предварително уговорка за това.
(3) В регистрите по ал. 1 освен данните по
ал. 2 първичните дилъри вписват данни за при-
тежателите на сертификати по чл. 15, ал. 2, т. 2,
т. 4, т. 7—9, т. 11, платените от Министерство-
то на финансите лихви, погасителни вноски за
ДЦК с погасителен план, както и:
1. за български гражданин ­ серия, номер и
дата на издаване на документа за самоличност
и органа, който го е издал; постоянен адрес;
2. за юридическо лице или едноличен търго-
вец ­ седалище и адрес на управление; номер и
година на делото, с което е регистриран; съда,
извършил регистрацията.”
§ 14. Член 14 се изменя така:
“Чл. 14. (1) Сделките между първичен ди-
лър и клиент—непървичен дилър, се отразяват
в регистрите по чл. 13 въз основа на искане на
непървичния дилър, изпратено писмено.
(2) Сделките между клиенти—непървични ди-
лъри, се отразяват в регистрите по чл. 13 въз ос-
нова на искания, изпратени от участниците в сдел-
ката писмено. Исканията трябва да съдържат дан-
ните по чл. 13, ал. 2. Исканията са неотменяеми.
(3) При извършване на сделки по ал. 1 и 2
сертификат не се издава. При поискване от
клиент—непървичен дилър, първичният дилър
изпраща извлечения от регистрите по чл. 13,
които отразяват размера и движението на при-
тежаваните от непървичния дилър ДЦК.”
§ 15. Заглавието “Раздел III Сделки с дър-
жавни ценни книжа между първични дилъри и
физически и юридически лица” се заличава.
§ 16. В чл. 15 се правят следните изменения
и допълнения:
1. Алинея 1 се изменя така:
“(1) При прехвърляне на ДЦК на клиенти—
физически и юридически лица, които не са ин-
ституционални инвеститори, както и на Фонда
за гарантиране на влоговете в банките, първич-
ните дилъри издават поименен сертификат,
който в допълнение на чл. 1, ал. 2 удостоверява
собствеността върху придобитите ДЦК. Серти-
фикатът се издава в два екземпляра ­ оригинал
и неоригинален екземпляр, като оригиналът на
сертификата се предава на приобретателя, а не-
оригиналният екземпляр на сертификата се съх-
ранява от първичния дилър в срок пет години
от датата на падежа на ДЦК.”
2. В ал. 2 се правят следните изменения:
а) в изречение първо думите “приложение
№ 9” се заменят с “приложение № 6”;
б) т. 6 се изменя така:
“6. номиналната стойност на притежавани-
те ДЦК (цифром и словом);”.
3. В ал. 3 думите “приложение № 9А” се за-
менят с “приложение № 7”.
4. В ал. 4, изречение първо преди думите “фи-
зически или юридически лица” се добавя “кли-
енти—”, а в изречение второ думите “в регистъ-
ра по чл. 17” се заменят с “в регистрите по чл. 13.”
5. Създава се ал. 6:
“(6) По отношение на юридически лица—
институционални инвеститори, както и Фонда
за гарантиране на влоговете в банките, се при-
лагат разпоредбите по чл. 14.”
§ 17. Член 16 се изменя така:
“Чл. 16. (1) Физическите и юридическите ли-
ца могат да прехвърлят придобитите от тях ДЦК
на други лица. Прехвърлянето се извършва в
присъствието и на двете страни по сделката,
които подписват декларация за прехвърлено
право на собственост в три екземпляра по обра-
зец съгласно приложение № 8.
(2) За да имат действие спрямо издателя на
сертификата, сделките по прехвърляне на ДЦК
на клиенти—физически или юридически лица,
и сделките по прехвърляне на ДЦК на клиен-
ти—непървични дилъри, се регистрират в ре-
гистрите по чл. 13.
(3) При прехвърляне на ДЦК на физически
или юридически лица издателят издава нов сер-
тификат на приобретателя на ДЦК по реда на
чл. 15, ал.  1 и 2, респективно ал. 3, срещу пред-
ставяне на оригинала на издадения на прехвър-
лителя сертификат, а ако се прехвърля част от